Gammalost

Gammalost eller gammelost (nynorsk: gamalost) er en norsk surmelksost, en fersk muggost med røtter helt tilbake til vikingtiden. Osten har en fyldig og skarp smak.  Den kalles gammelost fordi den er tilvirket med melkesyrning, den gamle produksjonsmåten, altså ikke med løype. Til tross for navnet modnes osten ganske fort, prosessen tar bare 2 uker.

Gammalost er svært rik på protein (50 %) og har et lavt fettinnhold (1 %).

TINEs meieri i Vik i Sogn og Fjordane er det eneste meieriet i Norge som produserer gammalost. Produksjonen av gammalost fra meieriet i Vik er på cirka 300 tonn i året. Gammalost frå Vik ble i 2006 beskyttet geografisk betegnelse.Forskrift om vern av produktnemninga Gamalost frå Vik som beskytta geografisk nemning Lovdata. besøkt 10. mars 2021.

Da det var vanlig å lage gammelost selv, ble osten satt til modning i en kasse eller ostekiste som bare ble brukt til gammelost. Mye av ostens vellykkethet avhang av om det satt mugg av rette slag i kisteveggene. Osten modnes utenfra og innover. 

På begynnelsen av sommeren hvert år arrangeres Gamalostfestivalen i Vik i Sogn.

 Se også 
 Gamalostfestivalen

 Referanser 

 Eksterne lenker 




Kategori:Norske oster
Kategori:Beskyttede betegnelser